দেশের বিভিন্ন রাজনৈতিক বিশ্লেষক শুরু থেকেই বলে আসছিলেন যে, সরকার বিরোধী শক্তি কিছুতেই চায় না, বর্তমান শেখ হাসিনা সরকারের হাতে এত বড় একটি অবকাঠামো নির্মিত হোক। কেননা, এর সাথে দেশের দক্ষিণ-পশ্চিমাঞ্চলের তিন কোটি মানুষের ভোটের রাজনীতির হিসেব-নিকেষ জড়িত। অনেক আগে থেকেই এসব অঞ্চলে ভোটের রাজনীতিতে প্রধান বিরোধীদল বিএনপি ও তাদের প্রধান মিত্র জামায়াতে ইসলাম এগিয়ে ছিল। তাই তারা বিদেশে লবিস্ট নিয়োগ করে পদ্মা সেতুর বিরুদ্ধে মনগড়া দুর্নীতির অভিযোগ তুলে এ প্রকল্পে বাঁধার সৃষ্টি করে। বিদেশী লবিস্টের পাশাপাশি কাজে লাগায় বিএনপির মিত্র বলে পরিচিত ড. মুহম্মদ ইউনূসকে। এর আগেই গ্রামীণ ব্যাংক ইস্যু নিয়ে বর্তমান শেখ হাসিনার সরকারের সাথে ড. ইউনূসের প্রতিশোধ পরায়নতা কাজ করছিল। পশ্চিমা বিশ্বে ড. ইউনূসের লবিং সবচেয়ে কার্যকরী হয়। এবং সুপার পাওয়ার আমেরিকা ও ইউরোপীয় ইউনিয়নের হস্তক্ষেপে শেষ পর্যন্ত বিশ্বব্যাংক বায়বীয় দুর্নীতির অভিযোগ তোলে ঋণচুক্তি বাতিল করে।